|  |
| --- |
|  |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **Upravni odjel za****turizam, poduzetništvo i ruralni razvoj** |

****

|  |  |
| --- | --- |
| **KLASA:**  | **402-01/17-02/35** |
| **URBROJ:** | **2170/1-08/10-17-2** |
| **Rijeka,** | **23.01.2017.** |

**UPUTA ZA PRIJAVITELJE**

**NA JAVNI POZIV ZA PRIJAVU KAPITALNIH PROJEKATA RAZVOJA TURIZMA**

 **ZA SUFINANCIRANJE IZ PRORAČUNA PRIMORSKO-GORANSKE ŽUPANIJE**

**ZA 2017. GODINU**

* 1. **CILJEVI I PRIORITETI PRORAČUNSKOG PROGRAMA**

Strateški cilj programa "Unapređenje turizma" je razvoj konkurentnog i održivog gospodarstva s prioritetom razvoja ključnih gospodarskih djelatnosti uključivo i turizam.

Cilj je postojeće i potencijalne atraktivne županijske lokacije adekvatno urediti, obilježiti te staviti u funkciju turizma i društvenih zbivanja na području Županije.

Svrha mjere je stvaranje preduvjeta i dopuna razvoju turizma, naročito na ruralnom području Županije, kroz:

• razvoj i unaprjeđenje javne turističke infrastrukture

• razvoj sportsko-rekreacijske infrastrukture

• razvoj izletničkog turizma

• revitalizaciju kulturnih i povijesnih dobara

* 1. **PRIHVATLJIVI PRIJAVITELJI**

Jedinice lokalne samouprave na području Županije.

* 1. **PRIHVATLJIVE AKTIVNOSTI/TROŠKOVI**

Sva ulaganja moraju biti u skladu s prostorno planskom dokumentacijom JLS gdje se planira provesti ulaganje, moraju udovoljavati standardima u vezi sa zaštitom okoliša te, ako se radi o objektima, oni moraju biti prilagođeni za potrebe osoba s invaliditetom. Također, ako se radi o zaštićenom kulturnom objektu, ulaganje mora biti u skladu s mišljenjem konzervatorskog odjela Ministarstva kulture.

Prihvatljive su aktivnosti koje se odnose na:

1. Javna turistička infrastruktura:

• građenja i/ili opremanja izletišta i kamp odmorišta te zabavnih i adrenalinskih parkova.

• uspostave, uređenja i održavanja objekata i prostora koji se smatraju javnom turističkom infrastrukturom, poput: staza (tematskih i poučnih), vidikovaca, stuba, ljestvi, nadstrešnica, edukacijskih i informativnih ploča i smjerokaza i sl.,

• nabave opreme za turističke svrhe, poput: klupa, koševa, stalaka za bicikle i sl.

• troškovi turističke signalizacije.

2. Sportsko-rekreacijska infrastruktura:

• građenja i/ili opremanja odmorišta za bicikliste s pratećim sadržajima,

• građenja i/ili opremanja objekata za rekreaciju i sport s pratećim objektima i sadržajima,

• uređenja šetnica, biciklističkih, pješačkih i jahaćih staza.

3. Kulturna i povijesna dobra

• obnove, građenja i/ili opremanja pratećih infrastrukturnih objekata u vezi s kulturnom i povijesnom baštinom.

• uređenja etno građevina (lokvi, gradina, guvna, gromača i sl.).

Prihvatljivi su troškovi koji se odnose na nabavu roba, usluga i izvođenje radova u funkciji realizacije projekta.

Bespovratna sredstva potpore ne mogu se dodijeliti i koristiti za:

* kupnju nekretnina (objekata i zemljišta) i prijevoznih sredstava,
* troškove redovnog poslovanja Korisnika,
* troškove marketinga,
* sve druge troškove koji nisu vezani za realizaciju i ciljeve kandidiranog projekta.
	1. **IZNOS NOVČANIH SREDSTAVA SUFINANCIRANJA PO KORISNIKU/PROJEKTU**

Najveći iznos: 100.000,00 kuna po projektu.

Najmanji iznos: 35.000,00 kuna po projektu.

* 1. **UDIO SUFINANCIRANJA PROVEDBE PROJEKTA: PGŽ-KORISNIK**

Županija će sufinancirati provedbu odabranih projekata Korisniku najviše do 70% prihvatljivih iznosa troškova provedbe projekta. Korisnik ima obvezu osigurati sredstva u iznosu od najmanje 30% od ukupnog troška projekta.

* 1. **TRAJANJE I LOKACIJA PROVEDBE PROJEKTA**

Provedba projekta mora biti završena najkasnije do 31. prosinca 2017. godine. Provedba projekta, iznimno, može biti i višegodišnja.

Ako je prijavljeni projekt dio funkcionalne cjeline višegodišnjeg projekta, prijavitelj je to dužan navesti i obrazložiti u Obrascu prijave i po potrebi u dodatnoj dokumentaciji. U tom slučaju prihvatljive aktivnosti i troškovi prijavljeni za sufinanciranje u tekućoj godini moraju biti utvrđeni i planirani kao dio višegodišnjeg projekta.

Lokacija na kojoj se provodi projekt mora biti na području Primorsko-goranske županije.

* 1. **VREMENSKI OKVIR POSTUPKA**

Odluka o odabiru projekata s pripadajućim iznosom odobrenih novčanih sredstava biti će donijeta u roku 45 dana od dana isteka roka za dostavu prijava na Javni poziv.

* 1. **KRITERIJI ZA VREDNOVANJE I OCJENJIVANJE TE ODABIR PROJEKATA**

Provjeravati će se ispunjavanja formalnih uvjeta Javnog poziva te se neće uzeti u daljnje razmatranje:

* prijave zaprimljene izvan roka za dostavu prijava;
* prijave zaprimljene s nepotpunom dokumentacijom;
* prijave koje nisu izrađene u skladu s Javnim pozivom i ovom Uputom,
* prijave programa/projekta koje sufinancira drugi upravni odjel Županije.

Sufinancirat će se projekti koji pridonose ostvarivanju sljedećih ciljeva razvoja turizma Županije:

* unapređenju javne turističke infrastrukture;
* turističkoj valorizaciji prirodne baštine (atrakcije – tematski parkovi – biciklističke i pješačke staze – sportsko-rekreacijski turizam i slično);
* turističkoj valorizaciji kulturne baštine i povećanju njezine turističke atraktivnosti;
* izgradnji pozitivnog i atraktivnog identiteta Županije.

Dodatno će se vrednovati sljedeće:

* prijava projekta na odgovarajuće fondove Ministarstava RH i/ili EU, odnosno ako je njegova provedba sufinancirana novčanim sredstvima iz fondova Ministarstva RH i/ili EU;
* kvaliteta prijave projekta (jasno određen cilj, opis aktivnosti, popis korisnika, partnera i suradnika, opis pokazatelja uspješnosti, dinamika i terminski plan provedbe i drugo);
* kvaliteta dosadašnjeg rada prijavitelja, iskustvo i uspjesi u provođenju sličnih projekata, preporuke dosadašnjih partnera i suradnika u sličnim projektima te dosadašnja suradnja sa Županijom.
* lokacija provedbe aktivnosti (prednost Gorski kotar)
* vrsta aktivnosti

Projekti za koje se utvrdi da im je u tekućoj proračunskoj godini dodijeljena donacija, subvencija i/ili pomoć iz Proračuna Županije neće biti uzeti u razmatranje za dodjelu donacija, subvencija i/ili pomoći u istoj proračunskoj godini.

Prijavu projekta potrebno je izraditi prema ovoj Uputi te istu ispuniti na Obrascu prijave. Uz Obrazac prijave prijavitelj je u obvezi dostaviti svu traženu dokumentaciju. Obrazac prijave može se preuzeti na *web-stranici* Županije.

Pregled i ocjenjivanje zaprimljenih prijava izvršit će Povjerenstvo za odabir projekata (u daljnjem tekstu: Povjerenstvo). Povjerenstvo utvrđuje prijedlog odluke o odabiru projekata i dostavlja ga Županu na razmatranje i usvajanje putem Upravnog odjela turizam, poduzetništvo i ruralni razvoj.

Županija zadržava pravo poništiti Javni poziv.

Prijave projekata i priložena dokumentacija ne vraća se prijaviteljima.

* 1. **OSTALO**

Prijave projekata na Javni poziv podnose se u zatvorenoj omotnici na jedan od sljedećih načina:

1. običnom poštom na adresu:

Primorsko-goranska županija

Upravni odjel za turizam, poduzetništvo i ruralni razvoj

(S naznakom: *Prijava projekta na Javni poziv – Sufinanciranje kapitalnih projekata razvoja turizma u 2017. godini*)

Slogin kula 2, 51 000 Rijeka

1. osobnom dostavom u Pisarnicu Županije koja se nalazi na adresi:

Slogin kula 2 (prizemno), 51 000 Rijeka

S prijaviteljima, odnosno korisnicima čiji projekti budu odabrani sklopiti će se ugovor o sufinanciranju projekta u roku 15 dana od dana stupanja na snagu Odluke o odabiru projekata.

Sastavni dio ove Upute čine prilozi i to:

1. Obrazac prijave projekta s pripadajućim izjavama
2. Obrazac izvješća

Dodatna obrazloženja i informacije u vezi s predmetom Javnog poziva mogu se dobiti putem telefona na broj: 051/351-964 ili 051/351-260, odnosno putem E-pošte na adresu: gospodarstvo@pgz.hr